**projektas**

**reg. Nr. T-165**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** **pasvalio rajono savivaldybės tarybos 2022 m. kovo 30 d. sprendimo nr. t1-54 „Dėl maitinimo, medikamentų, patalynės ir aprangos normatyvų pasvalio raJono socialinę globą teikiančiose įstaigose patvirtinimo“ pakeitimo**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 28 punktą, atsižvelgdama į Pasvalio socialinių paslaugų centro 2022 m. liepos 8 d. raštą Nr. 2-382 „Dėl maitinimo išlaidų finansinio normatyvo didinimo“, Pasvalio rajono sutrikusio intelekto žmonių užimtumo centro „Viltis“ 2022 m. rugpjūčio 10 d. raštą Nr. SD-117 „Dėl maitinimo išlaidų finansinio normatyvo didinimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2022 m. kovo 30 d. sprendimą Nr. T1-54 „Dėl maitinimo, medikamentų, patalynės ir aprangos normatyvų Pasvalio rajono socialinę globą teikiančiose įstaigose patvirtinimo“ (toliau – Sprendimas):

1.1. Pakeisti Sprendimo 1.1 papunktį ir jį išdėstyti taip:

„1.1. Pasvalio socialinių paslaugų centre ilgalaikės, trumpalaikės socialinės globos ir laikino atokvėpio paslaugos socialinės globos institucijoje – 5,00 Eur;“

1.2. Pakeisti Sprendimo 1.2 papunktį ir jį išdėstyti taip:

„1.2. Pasvalio rajono sutrikusio intelekto žmonių užimtumo centre „Viltis“:

1.2.1. dienos socialinės globos ir laikino atokvėpio paslaugos socialinės globos institucijoje – 3,80 Eur;

1.2.2. trumpalaikės socialinės globosiki 5 parų ir laikino atokvėpio paslaugos socialinės globą institucijoje – 5,00 Eur;“

2. Nustatyti, kad šis sprendimas įsigalioja 2022 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vedėja R. Ožalinskienė

Suderinta DVS Nr. RTS-181

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos 2022 m. kovo 30 d. sprendimo nr. t1-54 „Dėl maitinimo, medikamentų, patalynės ir aprangos normatyvų pasvalio raJono socialinę globą teikiančiose įstaigose PATVIRTINIMO“ PAKEITIMO**

2022 m. rugpjūčio 12 d.

Pasvalys

**1. Sprendimo projekto rengimo pagrindas.** Pasvalio socialinių paslaugų centro (toliau – Centras) 2022 m. rugpjūčio 8 d., raštas Nr. 2-453 „Dėl maitinimo išlaidų finansinio normatyvo didinimo“ ir Pasvalio rajono sutrikusio intelekto žmonių užimtumo centro „Viltis“ 2022 m. rugpjūčio 10 d. raštą Nr. SD-117 „Dėl maitinimo išlaidų finansinio normatyvo didinimo“. Šios socialinių paslaugų įstaigos prašo pakeisti Pasvalio rajono savivaldybės tarybos 2022 m. kovo 22 d. sprendime Nr. T1-54 „Dėl maitinimo, medikamentų, patalynės ir aprangos normatyvų Pasvalio rajono socialinę globą teikiančiose įstaigose patvirtinimo“ nustatytus maitinimo išlaidų finansinius normatyvus socialinių paslaugų gavėjams.

**2. Sprendimo projekto tikslai ir uždaviniai.** Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 28 punkte nustatyta, kad maitinimo išlaidų finansinis normatyvas perskaičiuotas atsižvelgiant į pakilusias maisto kainas, Lietuvos statistikos departamento skelbiamą informaciją apie vartojimo ir paslaugų kainų pokyčius bei atsižvelgiant į įstaigų faktinį lėšų suvartojimą maisto produktams.

Centro rašte prašoma maitinimo išlaidų finansinį normatyvą padidinti ilgalaikės, trumpalaikės socialinės globos ir laikino atokvėpio paslaugos socialinės globos institucijoje gavėjui nuo 4,20 Eur iki 5,00 Eur. Pasvalio rajono sutrikusio intelekto žmonių užimtumo centre „Viltis“ dienos socialinės globos ir laikino atokvėpio paslaugos socialinės globos institucijoje vienam gavėjui nuo 3,40 Eur iki 3,80 Eur (valgo 3 kartus), trumpalaikės socialinės globosiki 5 parų ir laikino atokvėpio paslaugos socialinės globą institucijoje – nuo 4,20 Eur iki 5,00 Eur (valgo 5 kartus).

Centro virtuvėje maistas ruošiamas šios įstaigos ilgalaikės, trumpalaikės socialinės globos ir laikino atokvėpio paslaugos socialinės globos institucijoje gavėjams ir Pasvalio rajono sutrikusio intelekto žmonių užimtumo centro „Viltis“ dienos socialinės globos, trumpalaikės socialinės globosiki 5 parų ir laikino atokvėpio paslaugos socialinės globos institucijoje gavėjams. Taip pat dienos socialinės globos, pagalbos į namus paslaugų, dienos centro užimtumo paslaugų gavėjams, šių įstaigų darbuotojams ir svečiams. Per dieną vidutiniškai pagaminama apie 100 porcijų.

Centro specialistai mėnesio valgiaraščius sudaro atsižvelgdami į rekomenduojamas maistinių medžiagų ir energijos normas, patvirtintas Lietuvos Respublikos sveikatos apsaugos ministro 1999-11-25 įsakymu Nr. 510 (nauja redakcija nuo 2016-07-06). Rekomenduojamos paros energijos normos suaugusiems, skaičiuojamos pagal 2 lentelę, 1.3, 2.3 punktus, energiją (kcal) skaičiuojant pagal fizinio aktyvumo koeficientą 1,8. Rekomenduojamas paros vitaminų normas, pagal 3 lentelę, 10.3, 11.3 punktus ir rekomenduojamas paros mineralinių medžiagų normas pagal 4 lentelę 10, 11.2 punktus. Maistinių medžiagų ir energijos normos, meniu skaičiuojamas naudojantis kompiuterine programa „Dietinis maitinimas“. Valgiaraštis yra peržiūrimas per metus 4 kartus, pakeičiant produktus pagal metų sezoną, pridedant naujų patiekalų.

**3. Kokios siūlomos naujos teisinio reguliavimo nuostatos ir kokių rezultatų laukiama.** Pasvalio socialinių paslaugų centras galės įpirkti pabrangusius maisto produktus bei pagerės teikiamų maitinimo paslaugų kokybė.

Priimtas sprendimas bus taikomas kaip norminis teisės aktas, naudojant biudžeto lėšas suplanuotas mitybai.

**4. Skaičiavimai, išlaidų sąmatos, finansavimo šaltiniai**. Maitinimo išlaidos Sprendime minimose įstaigose finansuojamas iš specialiosios programos, Savivaldybės biudžeto, Valstybės biudžeto tikslinės dotacijos lėšų.

Maitinimo išlaidų finansinis normatyvas didėja dėl maisto produktų kainų didėjimo, kaip nurodyta ir Statistikos departamente bei vertinant būtiniausių maisto produktų krepšelį. Centre 2022 m. kovo mėn. buvo vykdomi viešieji mažos vertės pirkimai dėl maisto produktų pirkimo. Dėl kainų didėjimo pieno ir pieno produktų tiekėjas, su kuriuo sutartis buvo sudaryta 2022 m. kovo mėn., birželio mėn. pateikė 26 proc. padidėjusias pieno ir pieno produktų kainas. Buvo vykdytas naujas pirkimas. Atlikus apskaičiavimus ir prie patvirtinto 2022 m. kovo mėn. maitinimo finansinio normatyvo 4,20 Eur pridėjus 26 proc. kainos pokytį, vidutiniškai maitinimo finansinis normatyvas padidėja iki 5,00 Eur.

Socialinių paslaugų gavėjai teisės aktų nustatyta tvarka moka už socialinių paslaugų teikimą. Nuo 2022 m. birželio 1 d. Vyriausybės nutarimu buvo didinami šalpos, tikslinių kompensacijų baziniai dydžiai, „Sodros“ pensijos, atitinkamai didėja ir mokėjimo už socialines paslaugas dydžiai. Didės ir specialiosios programos lėšos.

Pasvalio rajono sutrikusio intelekto žmonių užimtumo centras „Viltis“ planuoja, kad išlaidos maitinimui vidutiniškai per mėn. gali didėti iki 400 Eur, iki 2022 m. pabaigos – iki 1 600 Eur. Maitinimo išlaidoms ši įstaiga 2022 m. buvo suplanavusi 19,5 tūkst. Eur.

Centras 2022 m. maitinimo paslaugoms planuoja 70,3 tūkst. Eur. Padidinus normatyvą, papildomas lėšų poreikis maitinimui per mėn. 1 000 Eur, iki metų pabaigos – 4000 Eur. Preliminariai dėl pensijų ir tikslinių kompensacijų padidėjimo specialiųjų lėšų per 1 mėn. gavome 1 500 Eur, iki metų pabaigos – 6 000 Eur.

Preliminariai planuojant papildomų iš Savivaldybės biudžeto lėšų gali neprireikti.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Sprendimo projekto atskiras vertinimas neatliekamas, rezultatai nepateikiami atskiru dokumentu. Neigiamos pasekmės nenumatomos.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio socialinių paslaugų centro Pasvalio socialinių paslaugų centro ir Pasvalio rajono sutrikusio intelekto žmonių užimtumo centras „Viltis“ vadovai, Savivaldybės administracijos Socialinės paramos ir sveikatos skyriaus vedėja Ramutė Ožalinskienė.

PRIDEDAMA:

1. Pasvalio socialinių paslaugų centro 2022 m. rugpjūčio 8 d., raštas Nr. 2-453 „Dėl maitinimo išlaidų finansinio normatyvo didinimo“.

2. Pasvalio rajono sutrikusio intelekto žmonių užimtumo centro „Viltis“ 2022 m. rugpjūčio 10 d. raštą Nr. SD-117 „Dėl maitinimo išlaidų finansinio normatyvo didinimo“.

Socialinės paramos ir sveikatos skyriaus vedėja Ramutė Ožalinskienė